എറണാകുളം: ആലുവ താലൂക്ക് ഇനി ഇ ഓഫീസ് മുഴുവന് റവന്യൂ ഓഫീസുകളും സ്മാര്ട്ടാക്കും: മന്ത്രി കെ. രാജന് എറണാകുളം: സംസ്ഥാനത്തെ മുഴുവന് റവന്യൂ ഓഫീസുകളും സ്മാര്ട്ടാക്കുന്ന പ്രവര്ത്തനങ്ങള് നാലു വര്ഷത്തിനുള്ളില് തന്നെ പൂര്ത്തിയാക്കുമെന്ന് റവന്യൂ മന്ത്രി കെ. രാജന്. ആലുവ താലൂക്ക് ഓഫീസ് ഇ ഓഫീസ് ആയി മാറിയതിന്റെ ഉദ്ഘാടനം നിര്വഹിച്ച് സംസാരിക്കുയായിരുന്നു അദ്ദേഹം. നാലുവര്ഷക്കാലം കൊണ്ട് കേരളത്തെ സമ്ബൂര്ണ്ണമായും ഡിജിറ്റലാക്കുക എന്ന പ്രവര്ത്തനത്തിനാണ് സര്ക്കാര് മുന്തൂക്കം നല്കുന്നത്. ഡിജിറ്റല് റിസര്വ്വേയും നാലുവര്ഷത്തിനുള്ളില് പൂര്ത്തിയാക്കും. ജീവനക്കാരുടെ ജോലിഭാരം കുറച്ച് സേവനം ഏറ്റവും വേഗത്തില് ലഭ്യമാക്കുന്നതിനുള്ള നടപടികളും സര്ക്കാര് നടപ്പിലാക്കി കഴിഞ്ഞു. കേരളത്തിലെ 1666 വില്ലേജുകള് പ്രവര്ത്തിക്കുന്ന 1542 കേന്ദ്രങ്ങളും അകവും പുറവും ഒരേ പോലെ സ്മാര്ട്ടാക്കുന്ന ശ്രദ്ധേയമായ പദ്ധതിയായിരിക്കും സര്ക്കാര് നടപ്പിലാക്കാന് പോകുന്നതെന്നും മന്ത്രി വ്യക്തമാക്കി. ആലുവ താലൂക്ക് ഓഫീസ് കോണ്ഫറന്സ് ഹാളില് നടന്ന ചടങ്ങില് റോജി എം ജോണ് എം എല് എ അധ്യക്ഷത വഹിച്ചു. ചാലക്കുടി എം .പി ബെന്നി ബഹന്നാന്, കളക്ടര് ജാഫര് മാലിക്, നഗരസഭാ ചെയര്മാന് എം.ഒ.ജോണ്, സബ് കളക്ടര് വിഷ്ണു രാജ്, എ.ഡി.എം എസ് ഷാജഹാന്, തഹസില്ദാര് സത്യപാലന് നായര് എന്നിവര് യോഗത്തില് പങ്കെടുത്തു.